გედსამანია

გედსამანია — სოფელი საქართველოში, იმერეთის მხარის ხარაგაულის მუნიციპალიტეტში (ხუნევის თემი). მდებარეობს მდინარეების ძირულისა და ჩხერიმელას წყალგამყოფის ჩრდილოეთ კალთაზე მდინარე უხადის (ძირულის შენაკადი) ორივე ნაპირას. ზღვის დონიდან 720 მეტრი. ხარაგაულიდან 45 კილომეტრი. სოფელში დგას ორი ეკლესია, მათგან ერთ-ერთი 1737 წლისაა.

დემოგრაფია
2014 წლის აღწერის მონაცემებით სოფელში ცხოვრობს 313 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  405  208  197 2014   313  156  157

ღირსშესანიშნაობები

სოფელ გედსამანიის ძველ სასაფლაოზე, შემაღლებულ ადგილას, დგას ქართული ხუროთმოძღვრების XI საუკუნის ძეგლი.

სოფელ გედსამანიიდან 2 კმ-ის მანძილზე, მაღალი მთის წვერზე, გაშლილ მინდორზე დგას წმინდა გიორგის ეკლესია.

ლიტერატურა

სქოლიო

კატეგორია:ხარაგაულის მუნიციპალიტეტის სოფლები